راہشون ادبی دیوان بلوچستان نا دیوان اس مستونگ اٹی چیئرمین اسرار شوہاز نا کماشی ٹی اڈ ہلک۔ دیوان اٹی راہشون نا سرپرست اعلیٰ ڈاکٹر لیاقت سنی تون اوار حمید عزیز آبادی، حسن ناصر، حسنین شاہوانی، علی بلوچ، احسان ایوب، رشید بلوچ، منان بلوچ، شیکب نذر پین چندی باسک آک ساڑی ئسُر۔ دیوان اٹی تنظیمی حالیت آ گپ و تران کننگا۔ دیوان اٹ ساڑی کابینہ ءِ پرغنگا۔ دا رداٹ اسہ آرگنائزنگ کمیٹی اس اسرار شوہاز نا کماشی ٹی ٹہیفنگا۔  کمیٹی نا ڈپٹی آرگنائزر حمیدعزیزآبادی، ایلو باسک علی بلوچ، حسن ناصر، بسمل بلوچ اسک ءُ۔ ہرافتا مسخت تنظیم کاری کننگ تون اوار تنظیم ءِ پین شون تننگ ءِ۔ دا وخت آ حمید عزیزآبادی نا کتاب جک جواب نا ہم مون پاشی کننگا۔
